
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός 
σχεδίου και εκτός ορίων οισκισμού προϋφιστάμενου του 1923, 
περιοχή «Κολυμπήθρες» της κοινότητας Νάουσας νήσου Πάρου 

(ν. Κυκλάδων)».. 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Σητείας (ν. Λασιθίου) για τον καθορισμό χώρου 
ανέγερσης εργατικών κατοικιών και καθορισμός όρων και περιο¬ 
ρισμών δόμησης. 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου Ηλιούπολης (Αττικής). 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Λάρισας με χαρακτηρι¬ 


σμό μέρους του Ο.Τ. 1646 ως χώρο Βρεφονηπιακού Σταθμού. . 4 
Τροποποίηση σχεδίου πόλης στο Ο.Τ. 247 (ιδιοκτ. Αφών Χουχού- 

μη) στο Δήμο Θηβαίων.. 5 

Τροποποίηση σχεδίου πόλης στα Ο.Τ. 717 - 727 στο Δήμο Θηβαί¬ 
ων. 6 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός Ζώνης Οικιστικού Ελέγχου, κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός σχεδίου 
και εκτός ορίων οισκισμού προϋφιστάμενου του 1923, περιοχή 
«Κολυμπήθρες» της κοινότητας Νάουσας νήσου Πάρου (ν. Κυκλά¬ 
δων)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη κλπ.» (ΦΕΚ 33/Α) και ειδικότερα το άρθρο 
29 (παρ. 1), όπως τροποποιήθηκε με την παράγρ. 14 του άρθρου 8 του 
ν. 1512/1985 «Τροποποίηση και συμπλήρωση πολεοδομικών διατά¬ 
ξεων κλπ.» (ΦΕΚ 4/Α). 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Την υπ’ αριθμ. Τ. 1291/1987 απόφαση του πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» ΦΕΚ 526/Β). 


4. Την υπ’ αριθ. Υ. 1436/1987 απόφαση του Πρωθυπουργβϋ 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη ΓΙαπαστεφανάκι» 
(ΦΕΚ 549/Β). 

5. Την υπ’ αριθ. 38/84 απόφαση του Κοινοτικού Συμβουλίου Νάου¬ 
σας (Πάρου). 

6. Την υπ’αριθ. 15/1984 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Κυκλάδων. 

7. Τις υπ’ αριθ. 290/1985 και 259/1988 γνωμοδοτήσεις του 

1 Συμβουλίου της Επικράτειας, με πρόταση του Αναπληρωτή Υπουργού 
Περιβάλλοντος, Χωροταξίας και δημοσίων Έργων, αποφασίζουμε: 

Άρθρο 1. 

2 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
β και εκτός ορίων οικισμού προϋφισταμένου του 1923 περιοχή «Κολυ¬ 
μπήθρες» της κοινότητας Νάουσας Πάρου (ν. Κυκλάδων) η οποία έχει 
χαρακτηρισθεί ως τοπίο ιδιαιτέρου φυσικού κάλλους με την υπ’ αριθ. Α. 
Φ20/55013/4821/24.11.1975 απόφαση του Υπουργού Πολιτι¬ 
σμού και επιστημών «Περί χαρακτηρισμού νήσου Πάρου ως τοπίου 
ιδιαιτέρου φυσικού κάλλους χρηζούσης κρατικής προστασίας», όπως η 
περιοχή αυτή φαίνεται με αριθμό 3 και περικλείεται με κόκκινη γραμμή 
στο σχετικό πρωτότυπο διάγραμμα σε κλίμακα 1:25.000 που θεωρή¬ 
θηκε από τον Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 33038/1609/1988 πράξη του και που συνοπτικό 
του αντίτυπο δημοσιεύεται με το παρόν διάταγμα. 

Άρθρο 2. 

Μέσα στη ζώνη οικιστικού ελέγχου καθορίζονται χρήσεις γης, κατώ- 
τατο όριο κατάτμησης και όροι και περιορισμοί δόμησης ως εξής: 

1. Επιτρέπεται η ανέγερση μόνο κέντρων αναψυχής, κοινοτικού 
περιπτέρου και κατασκηνώσεων παραθερισμού (κάμπινγκ). 

2. κατώτατο'οριο κατάτμησης της γη δέκα (10) στρέμματα. 

3. Το έλάχιστο εμβαδόν αρτιότητας των οικοπέδων ορίζεται σε δέκα 
(10) στρέμματα. 

4. Κατά παρέκκλιση από την προηγούμενη παράγρ. 3 και ειδικά για 
την ανέγερση κοινοτικού περιπτέρου το ελάχιστο εμβαδόν αρτιότητας 
του οικοπέδου ορίζεται σε τέσσσερα (4) στρέμματα. 

5. Συντελεστής δόμησης δύο εκατοστά (0,02). 

6. Μέγιστος επιτρεπόμενος αριθμός ορόφων των κτιρίων ένας (1) με 
μέγιστο ύψος αυτωλν τρία και μισό (3,50) μέτρα. Σαν αφετηρία μέτρη¬ 
σης του ύψους των κτιρίων που ανεγείρονται λαμβάνεται το γύρω 
φυσικό έδαφος και τα κτίρια κλιμακώνονται ώστε σε κανένα σημείο 
τους να μην υπερβαίνουν το παραπάνω ύψος. 

7. Συνολική δομήσιμη επιφάνεια των κτιρίων: 
α) για κάμπινγκ εκατόν πενήντα (150) τετρ. μέτρα, 
β) για κέντρα αναψυχής εκατόν είκοσι (120) τετρ. μέτρα, 
γ) για κοινοτικό περίπτερο εκατό (100) τετρ. μέτρα. 

8. Τ« κτίρια πρέπει να απέχουν από τον αιγιαλό εκατόν πενήντα 
(150) μέτρα. Ως γραμμή αιγιαλού για την εφαρμογή του παρόντος 

νοείται το προς τη ξηρά όριο του αιγιαλού και αν η οριογραμμή αυτή 
δεν έχει προσδιοριστεί κατά τις κείμενες διατάξεις νοείται η διαχειριστι¬ 
κή γραμμή ξηράς - θάλασσας. 

9. α) Δεν επιτρέπεται η ανέγερση λυομένων οικιακών, 
β) Η μορφολογία των κτισμάτων (κλίμακα, αναλογίες, τρόπος και 
υλικά κατασκευής) πρέπει να ακολουθεί τα παραδοσιακά πρότυπα της 
τοπικής αρχιτεκτονικής. 

γ) Οι μελέτες για την ανέγερση κτιρίων και για κάθε κατασκευή, 
διαμόρφωση και εξοπλισμό των κοινοχρήστων χώρων εγκρίνονται από 
την Επιτροπή πολεοδομικού και Αρχιτεκτονικού Ελέγχου (ΕΠΑΕ). Για 
την τοποθέτηση του κτιρίου στο οικόπεδο καθώς και για οποιαδήποτε 
χωματουργική εργασία, απαιτείται έγκριση από την Επιτροπή Πολεο- 
δομικοϋ και Αρχιτεκτονικού Ελέγχου (ΕΠΑΕ). 

δ) Κάθε έργο υποδομής από Οργανισμό Κοινής Ωφέλειας (ΔΕΗ- 
ΟΤΕ ΚΛΠ.) κατασκευάζεται κατά τρόπο προσαρμοσμένο στο περιβάλ¬ 
λον και μετά από έγκριση της αρμοδίας Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

ε) Απαγορεύεται η εγκατάσταση φωτεινών και διαφημιστικών πινα¬ 
κίδων. Η τοποθέτηση επιγραφών στην πρόσοψη των κτιρίων επιτρέπε¬ 
ται μόνο από έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 


στ) Απαγορεύεται η δημιουργία λατομείων, 
ζ) Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙδ). 

η) Επιβάλλεται η κατασκευή στεγανού βόθρου, 
θ) Το ύψος συμπαγούς περιφράγματος δεν μπορεί να υπερβαίνει το 
ένα (1) μέτρο από το φυσικό έδαφος. 

Άρθρο 3. 

Η ισχύς του παρόντος διατάγματος αρχίζει από τη δμοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΙΣ ΠΑΠΑΣΤΕΦΑΝΑΚΙΣ 

( 2 ) 

Έγκριση τοπικού ρυμοτομικού σχεδίου στην εκτός σχεδίου περιοχή του 

δήμου Σητείας (ν. Λασιθίου) για τον καθορισμό χώρου ανέγερσης 

εργατικών κατοικιών και καθορισμός όρων και περιορισμών δόμη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26 όπως αντικαταστάθηκε με την παράγραφο 13 
του άρθρου 8 του ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων του 
Ταμείου Νομικών» (ΦΕΚ 4/Α). 

2. Τις διατάξεις του ν. δ/τος της 17.7.1923 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 όπως 
τοποποιήθηκαν με το άρθρο 13 του ν. 1647/1985 «οργανισμός κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετι¬ 
κές διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγραφος 1. 

5. Την υπ’ αριθ. Τ. 1291/1987 απόφαση του πρωθυπουργού 
«Σύσταση θέσης αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. 249/1987 γνωμοδότηση του Δημοτικού Συμβου¬ 
λίου Θητείας. 

8. Τηνυπ’ αριθ. 362/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την υπ’ αριθ. 200/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Σητείας (ν. Λασιθίου) για την εκτέλεση επείγοντος στεγαστι- 
κού προγράμματος του οργανισμού Εργατικής κατοικίας με την ονομα¬ 
σία «Σητεία II», με τη δημιουργία α) των υπ’ αριθ. 2, 3, 4, 5, 6, 7, 8, 9 
και 10 οικοδομικών τετραγώνων β) του υπ’ αριθ. 1 οικοδομικού 
τετραγώνου για την ανέγερση καταατημάτων και αίθουσας συγκε¬ 
ντρώσεων γ) τη δημιουργία κοινοχρήστων χώρων, χώρων παιδικής 
χαράς, στάθμευσης αυτοκινήτων (Ρ), γηπέδου καλαθοσφαιρίσεως 
(ΒΑδΚΕΤ), όπως φαίνονται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 26422/1988 πράξη του 
και που συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Στο πρόσωπο των οικοπέδων οικοδομημένων ή μη που βρίσκονται 
στα παραπάνω οικοδομικά τετράγωνα επιβάλλεται προκήπιο πλάτους 
δύο (2,00) μέτρων. 

Άρθρο 3. 

Οι όροι και περιορισμοί δόμησης των οικοδομήσιμων χώρων που 
καθορίζονται με το άρθρο 1 του παρόντος ορίζονται ως εξής: 

1. Μέγιστο ποσοστό κάλυψης: εξήντα τοις εκατό (60%) της επιφά¬ 
νειας κάθε Ο.Τ. 

2. Συντελεστής δόμησης: ογδόντα εκατοστά (0,80). 

3. Μέγιστο επιτρεπόμενο ύψος των κτιρίων: οκτώμισυ (8,50) μέτρα. 

4. Μέγιστο επιτρεπόμενο ύψος καταστημάτων και αίθουσας συγκε¬ 
ντρώσεων: πεντέμισυ (5,50) μέτρα. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΙΣ ΠΑΠΑΣΤΕΦΑΝΑΚΙΣ 

- (3) 

Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου Ηλιούπολης (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «Περί καθορισμού ανωτάτου 
ορίου συντελεστού δομήσεως κλπ.» (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 π. δ/γμα. (ΦΕΚ 592/Δ). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 154/ 
Α) όπως τροποποιήθηκε με το υπ’ αριθ. 367/1987 π. δ/γμα (ΦΕΚ 
163/Α). 

4. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικότε¬ 
ρα τα άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερ το άρθρο 23 παρ. 1. 

6. -Την υπ’ αριθ. Υ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β), 

7. Την υπ’ αριθ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας ■ και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Την υπ’ αριθ. 21745/1987 πράξη συναίνεσης της Παρασκευής 
συζ. Ιωάννου Κατσορίδα κυρίας του παρακάτω περιγραφομένου ακινή¬ 
του. 

9. Την υπ’ αριθ. 134/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 400/190/4.1.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης. 

11. Την κατόπιν αυτοψίας της αρχιτέκτονος Ε. Ιωαννίδου επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου Ηλιούπολης (Αττικής) επί της οδού Ιονίων Νήσων με 


πρόταση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου 
(βαρυνομένου), που βρίσκεται εντός του ρυμοτομικού σχεδίου Ηλιούπο¬ 
λης (Αττικής) και επί της οδού Ιονίων Νήσων και του οποίου την 
αποκλειστική κυριότητα έχει η παραπάνω αιτούσα τη μεταφορά του 
συντελεστή δόμησης, όπως το βαρυνόμενο ακίνητο φαίνεται με στοιχεία 
Α Β Γ Δ Ε Α στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Πολεοδομικών Εφαρ¬ 
μογών με την υπ’ αριθ. 13881/1988 πράξη του και που συνοπτικό 
του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μετα¬ 
φοράς του συντελεστή δόμησης είναι τα εξής: 

α. Εμβαδόν οικοπέδου: 233,25 μ 2 . 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,8. 

δ. Δομήσιμες επιφάνειες που αντιστοιχούν σ’ αυτό είναι: 233,25 X 
1,8 = 419,85 μ 2 . 

ε. Μεταφερόμενη δομήσιμη επιφάνεια: 419,85 μ 2 από τα οποία 
163,27 μ 2 από ισόγειο και 256,58 μ 2 από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Παρασκευής συζ. Ιωάννου Κατσορίδα για εμβαδόν 419,85 
μ 2 (163,27 μ 2 από ισόγειο και 256,58 μ 2 από ορόφους). 

Άρθρο 3. 

Η ισχύς τού παρόντος διατάγματος αρχίζει από τη δημοσίευσή του 
στην Εφημερίδα της κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΙΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠ ΟΦΑΣΕ ΙΣ 

Αριθ. 3790 (4) 

Τροποποίηση εγκεκριμένου σχεδίου πόλης Λάρισας με χαρακτηρισμό 
μέρους του Ο.Τ, 1646 ως χώρο Βρεφονηπιακού Σταθμού. 

Ο ΔΗΜΑΡΧΟΣ ΛΑΡΙΣΑΣ 

Έχοντας υπόψη: 

1) Τις διατάξεις: 

α) Του από 17.7.1923 Ν. Δ/τος, περί σχεδίων πόλεων και κωμών. 

β) Του Ν. Δ/τος 1577/1985, περί Γ.Ο.Κ. 

γ) Του Ν. Δ/τος 3200/1925, περί διοικητικής αποκέντρωσης. 

δ) Του Ν. Δ/τος 712/1970 εκτελεστικών του Ν. 532/1970, περί 

συμπληρώσεως των διατάξεων περί διοικητικής αποκέντρωσης. 

ε) Του Ν. Δ/τος 1032/1980, περί συστάσεως του Τπουργ. Χ.Ο,Π. 
κ.λπ. 

στ) Του Ν. Δ/τος 183/1986, περί έγκρισης τροποποιήσεων και 
καθορισμού όρων και περιορισμών δόμησης από τους Νομάρχες (ΦΕΚ 
70Α/5.6.86). 

ζ) Του από 30.4.87 Π. Δ/τος περί έγκρισης τροποποιήσεων εγκε¬ 
κριμένου σχεδίου πόλης με απόφαση του Δημοτικού Συμβουλίου του 
[Δήμου Λάρισας (ΦΕΚ 391 Δ/13.5.87). 

2) Την από 11.3.1988 γνωμοδότηση του Συμβουλίου Χ.Ο.Π. Νο¬ 
μού Λάρισας (Αριθμ. πρακτικού 3, αριθμ. γνωμοδότησης ϋ 413). 

3) Την απόφαση 207/1988 του Δημοτικού Συμβουλίου Λάρισας με 
την οποία προτείνεται η τροποποίηση του εγκεκριμένου σχεδίου πόλης 
με χαρακτηρισμό μέρους του Ο.Τ. 1646 ως χώρο Βρεφονηπιακού 
Σταθμού, αποφασίζουμε: 

Εγκρίνουμε την τροποποίηση του εγκεκριμένου σχεδίου πόλης με 
χαρακτηρισμό μέρους του Ο.Τ. 1646 ως χώρο Βρεφονηπιακού Σταθ¬ 
μού, όπως εμφανίζεται στο διάγραμμα που αναρτήθηκε στο χώρο 
ανακοινώσεων του Δημαρχείου Λάρισας. 

Λάρισα, 2 Ιουλίου 1988 


Ο Δήμαρχος 

ΑΡΙΣΤΕΙΔΗΣ ΛΑΜΠΡΟΤΛΗΣ 


Αριθ. 2882 (5) 

Τροποποίηση σχεδίου πόλης στο Ο.Τ. 247 (ιδιοκτ. Αφών Χουχούμη) 
στο Δήμο Θηβαίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Στη 14η Συνεδρίαση της 16ης Μαΐου 1988 
Αφού έλαβε υπόψη: 

1) Την υπ’ αρ. 292/28.9.87 απόφαση του δημοτικού Συμβουλίου. 

2) Το με αριθμό 8/28.4.88 πρακτικό γνωμοδότησις του Συμβου¬ 
λίου ΠΕΧΩΔΕ ΤΟΥ Ν. Βοιωτίας, αποφασίζει ομόφωνα. 

Τροποποιεί το σχέδιο πόλης ως εξής: 

Αλλάζει τη χρήση τμήματος της επιφάνειας του Ο.Τ. 247 που είναι 
χαρακτηρισμένο ως νηπιαγωγείο και το μετατρέεπι σε οικοδομήσι¬ 
μο. 

Μεταξύ των δύο τμημάτων του Ο.Τ. 247β και επιβάλλει σ’ αυτό 
πρασιά πλάτους 3 μέτρων. 

Το διάγραμμα με την τροποποίηση αναρτήθηκε στο Δημοτικό Κατά¬ 
στημα επί δεκαπενθήμερο και συγκεκριμένα από 1.1.88 έως Ιδ.Ι.δβ^ 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβέρνησης. 

Ο Πρόεδρος Δ.Σ. 

Γ. ΛΥΜΠΕΡΟΠΟΥΛΟΣ 

-♦- 

Αριθ. 2915 (6) 

Τροποποίηση σχεδίου πόλης στα Ο.Τ. 717 - 727 στο Δήμο Θηβαίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΘΗΒΩΝ 
Αφού έλαβε υπόψη: 

1) Την με αριθμό 303/8.10.84 απόφαση του Δημοτικού Συμβου¬ 
λίου. 

2) Το με αριθμό 10 της 7.6.88 πρακτικό γνωμοδότησης του Συμ¬ 
βουλίου ΠΕ.ΧΩ.ΔΕ. του Ν. Εύβοιας, αποφασίζει ομόφωνα: 

Τροποποιεί το εγκεκριμένο ρυμοτομικό σχέδιο μεταξύ των Ο.Τ. 727 
- 717 έτσι ώστε ο εγκεκριμένος δρόμος πλάτους 8.00 μέτρα που περνά 
[βόρεια των ιδιοκτησιών των αιτούντων και ρυμοτομεί τμήματα αυτών, 
να μεταφερθεί προς τα νότια των ιδιοκτησιών στον ήδη υπάρχοντα 
δρόμο και να παραμείνει στα 8,00 μ. 

Τα διαγράμματα με την προτεινόμενη τροποποίηση αναρτήθηκαν 
.στο Δημοτικό Κατάστημα από 15.3.88 έως 10.4.88 

Η ισχύς αυτής της απόφασης αρχίζει από τη δημοσίευσή της στην 
εφημερίδα της Κυβερνήσεωξ. 

Θήβα, 11 Ιουλίου 1988 
Ο Πρόεδρος του Δ.Σ. 

Γ. ΛΥΜΠΕΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




